เก็บ 5 หุ้นราคาดึงดูดใจSET ย่ำฐานก่อนฟื้นตัว
บล.โนมูระฯ มอง SET สัปดาห์หน้า ย่ำฐานก่อนฟื้นในกรอบ พร้อมปรับเพิ่มน้ำหนักการลงทุนตลาดหุ้นไทยขึ้นจากศก.ในประเทศที่เริ่มฟื้นตัว และราคาหุ้นที่เข้าสู่จุดดึงดูด พร้อมเลือก 5 หุ้น Top Picks
17 ม.ค. 2559

Technical Weekly: by Capital Nomura Securities (Thailand)
 
บล.โนมูระ พัฒนสิน มอง SET สัปดาห์หน้า ย่ำฐานก่อนฟื้นในกรอบ ต้าน 1,280/1,294 รับ 1,220/1,205จุด
นักลงทุนต่างชาติยังคงขายหุ้นไทยเป็นสัปดาห์ที่ 2 ของปี 2016 แม้จะสลับซื้อเป็นรายวัน แต่แรงขายเริ่มชะลอลงเหลือขาย 1.3 พันล้านบาท จากสัปดาห์แรกขาย 8.38 พันล้านบาท ทำให้ยอดสะสมของนักลงทุนต่างชาติ ที่ไหลเข้ารอบใหญ่ตั้งแต่เดือน ส.ค. 2004-ปัจจุบัน ลดลงจากสูงสุด 6.3 แสนล้านบาท เหลือ 1.27 แสนล้านบาท (Mark to Market) ขณะสถานะ Long Futures จากต้นปี 2016 เพิ่มขึ้นจาก 32,720 สัญญา เป็น 45,646 สัญญา (ยังไม่รวมยอดวันศุกร์) เป็นสัญญาณบ่งชี้ภาพการปรับลดน้ำหนักการลงทุนของต่างชาติระยะสั้นเบาบางลง หลังตลาดหุ้นไทยมี Valution เชิงพื้นฐานทีค่อนข้างถูก PER ปี 2016 ของ SET ต่ำเพียง 12.32 เท่า ต่ำกว่า LT 14.7 เท่า
ส่งผลให้ Nomura เริมมีมุมมองเชิงบวกต่อตลาดหุ้นไทย และปรับเพิ่มน้ำหนักการลงทุนตลาดหุ้นไทยขึ้น สู่ “Neutral” จากเดิม “Underweight” จาก 2 ประเด็นหลัก 1) ดัชนีทางเศรษฐกิจไทยเริมฟื้นตัว จากความเชือมั่นผู้บริโภคฟื้นตัวต่อเนื่อง และ 2) Valuation เข้าสู่จุดดึงดูด โดยเลือก MAJOR, ROBINS, KBANK, BH, AOT เป็น Top Picks
ขณะที่สัปดาห์นี้จะเข้าสู่ฤดูกาลรายงานงบ ไตรมาส 4/15 ของกลุ่มธนาคารพาณิชย์ Consensus คาดกำไรรวม 4.28 หมื่นล้านบาท ลดลง 4.3% จากไตรมาสก่อน และลดลง 13.1% จากไตรมาสเดียวกันในปีก่อน
บวกกับจับตาภาพรวมราคาน้ำมันดิบโลกที่แกว่งลงต่อเนื่อง หลังสำนักข่าวรอยเตอร์ เปิดเผยรายงานจากทางการอิหร่าน ที่คาดว่าอาจมีการสรุปการยกเลิกแทรกแทรงอิหร่านในช่วงต้นสัปดาห์ ซึ่งจะนำไปสู่การปรับฐานของราคาน้ำมันรอบสุดท้ายก่อนฟื้นตัว หลังราคาน้ำมันตอบรับภาวะ Over Supply อันเนื่องมาจากการกลับมาส่งออกน้ำมันของอิหร่านไปมากพอสมควรแล้ว จึงคาดตลาดหุ้นจะผันผวนในกรอบแนวรับ 1,220/1,205จุด และแนวต้าน 1,280/1,294 จุด
 
คลิกเพื่อดูรายละเอียด…